《竹》
宋代·张九成

帘外谁家竹，凉风日日生。
凌霜惊节老，带月出云明。
色映樽罍绿，声传钟磬清。
葛陂看变化，甘雨满寰瀛。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。